SPLOŠNI POGOJI

PRAVILA ZA SODELOVANJE V NAGRADNI IGRI »Kako lepo je, ko nekdo nekaj časti!«

1. člen

(Splošne določbe)

1.1. Ta pravila določajo način izvedbe nagradne igre »Kako lepo je, ko nekdo nekaj časti!« v programu Radia Veseljak in TV postaje Veseljak Golica.

1.2. Izvajalca nagradne igre sta: TOPSTREAM d.o.o., Papirniški trg 17, 1260 Ljubljana - Polje

in RGL, d.o.o., Papirniški trg 17, 1260 Ljubljana - Polje (v nadaljevanju: Izvajalec).

1.1 Pokrovitelj nagradne igre je ZAGOŽEN d.o.o. proizvodno in trgovsko podjetje, Cesta na Lavo 2A, 3310 Žalec(v nadaljevanju: Organizator - naročnik).

1.3. Pravila in pogoji nagradne igre in dodatne informacije o nagradni igri so javno objavljeni na spletni strani Radia Veseljak, veseljak.si.

2. člen

(Trajanje nagradne igre)

2.1. Nagradna igra traja od vključno 30. 3. 2024 do vključno 5. 4. 2024, in sicer po spodaj določenih terminih:

- Sodelovanje s pošiljanjem osebnih podatkov in slike položnic komunalnih storitev na na sms števliko ali e-mail naslov, do vključno 5. 4. 2024.

2.2. Trajanje nagradne igre (datumi/ali ura), opredeljeno v teh pravilih, je informativne narave in se na podlagi odločitve izvajalca nagradne igre lahko spremeni. Morebitni spremenjeni čas trajanja nagradne igre, bo naknadno objavljen v programu Radia Veseljak.

3. člen

(Pogoji sodelovanja)

3.1. Za sodelovanje v nagradni igri veljajo le omejitve, določene v teh pravilih nagradne igre.

3.2. V nagradni igri lahko sodelujejo državljani Republike Slovenije, ki so starejši od 18 let in izpolnjujejo v teh pogojih navedene pogoje sodelovanja. V kolikor se želi k sodelovanju v nagradni igri prijaviti oseba, mlajša od 18 let, mora prijavo za sodelovanje v njenem imenu podati zakoniti zastopnik (starš ali skrbnik), s čimer se šteje, da se zakoniti zastopnik strinja s sodelovanjem mladoletne osebe v nagradni igri in s predmetnimi pravili te nagradne igre. V kolikor prijava za sodelovanje mladoletne osebe ni podana s strani zakonitega zastopnika, je izvajalec/organizator ne upošteva. V kolikor mladoletna oseba poda prijavo sama (bodisi, da lažno prikaže, da je podana s strani

zakonitega zastopnika ali lažno izkazuje starost nad 18 let), izvajalec/organizator ne odgovarjata za posledice sodelovanja takšne osebe v nagradni igri. V primeru, da je mladoletnik izžreban za nagrado v skladu s predmetnimi pravili te nagradne igre, mora zakoniti zastopnik mladoletne osebe dodatno podati tudi pisno in podpisano soglasje za prevzem nagrade ter pisno in podpisano soglasje k predmetnim pravilom te nagradne igre. V primeru, da zakoniti zastopnik ne ravna na način, kot je predviden v prejšnjem odstavku, mladoletna oseba ni upravičena do prejema nagrade in se izbor ponovi.

3.3. Zaposleni s strani izvajalca ter organizatorja, in njihovi najbližji družinski člani (vključno z zunajzakonskimi partnerji), ne morejo sodelovati v nagradni igri. Vsaka takšna prijava šteje za neveljavno. V nagradni igri ne smejo sodelovati osebe, ki so zaposlene pri organizatorju ali

izvajalcu nagradne igre ter osebe, ki so zaposlene pri podjetjih, ki sodelujejo pri izvedbi nagradne igre. Enako velja tudi za njihove ožje družinske člane, in sicer njihove sorodnike do kateregakoli kolena v ravni vrsti ter do četrtega kolena v stranski vrsti, zakonce in osebe v svaštvu do drugega kolena, ne glede na to, ali je zakonska zveza prenehala, oz. osebe, s katero zaposleni živi v življenjski skupnosti, ki je po predpisih o zakonski zvezi in družinskih razmerjih v pravnih posledicah izenačena z zakonsko zvezo.

3.4. V nagradni igri ni dovoljeno sodelovati pravnim osebam.

3.5. Pogoj za sodelovanje v nagradni igri je, da so udeleženci seznanjeni in se strinjajo z vsemi pravili nagradne igre. Šteje se, da s sodelovanjem v nagradni igri udeleženec pristane na vse pogoje in pravila v zvezi z nagradno igro.

4. člen

(Način sodelovanja v nagradni igri)

4.1. Vsak dan, od 30. 3. 2024 do vključno 5. 4. 2024, v programu Radia in TV Veseljak poslušalce pozivamo k sodelovanju.

4.2. Udeleženec sodeluje v nagradni igri tako, da od 30. 3. 2024, do 5. 4. 2024, pošlje sliko položnice komulanih storitev skupaj s svojimi podatki na sms številko 031 666 444 ali na elektronski naslov: nagrade@veseljak.si

4.3. Nagrade bomo podelili 2.4, 3.4, 4.4, in 5.4, 2024 do skupno petim izžrebancem.

4.4. Sodelovanje v nagradni igri, pridobitev in prevzem nagrad niso pogojeni z nakupom.

4.5. Organizator nagradne igre si pridržuje pravico, da ne podeli nagrade, če se ugotovi, da je uporabnik v igri sodeloval v nasprotju s pravili nagradne igre.

5. člen

(Nagrada in obveznosti)

5.1. Pokrovitelj bo v okviru te nagradne igre, podelil pet nagrad: plačilo stroškov aktualne položnice komunalnih storitev.

5.4. Izvajalec bo izžrebanega poslušalca poklical na nagrajenčevo telefonsko številko / mail, MSN Massenger ali drug naveden kontakt, z namenom, da ga obvesti o nagradi.

5.5. V primeru, da se poslušalec na klic izvajalca ne odzove oz. je negrada vseeno njegova in se ga obvesti ob prvi možni priliki.

5.2. Nagrade niso prenosljive in jih ni mogoče zamenjati za gotovino ali katero koli drugo nagrado.

5.3. Žrebanje bo izvedeno v prostorih podjetja izvajalca in bo javno.

5.6. Nagrajenec je dolžen pustiti svoje osebne podatke (ime in priimek, davčna številka), skupaj z naslovom. Osebni podatki, skupaj z naslovom in davčno številko so namreč pogoj za prejem nagrade. Vsi pridobljeni podatki se bodo uporabljali skladno z zakonodajo, ki ureja varstvo osebnih podatkov.

5.7. Po prejemu popolnih podatkov, navedenih v točki 5.6. pravil nagradne igre, bo organizator nagrajenca v roku sedmih (7) delovnih dni obvestil o načinu prevzema nagrade.

5.8. V primeru, da je izžreban poslušalec, ki je v preteklih treh mesecih že dobil nagrado v nagradni igri Radia Veseljak, izžrebani ni upravičen do nagrade.

6. Člen

(Davčne obveznosti)

6.1. Skladno z Zakonom o dohodnini ter Zakonom o davčnem postopku je nagrajenec davčni zavezanec in mora nagrajenec za prevzem nagrade izvajalcu in organizatorju obvezno posredovati svojo davčno številko.

6.2. Izžrebanec bo, v kolikor vrednost nagrade to zapoveduje, od nagrade obračunal in plačal akontacijo davka od osebnih prejemkov v skladu z veljavnimi predpisi. V primeru, da je nagrajenec mladoletna oseba, bo organizator odvedel akontacijo dohodnine za njegovega starša oz.njegovega zakonitega zastopnika. Izžrebancem se po Zakonu o dohodnini bruto vrednost nagrade všteva v davčno osnovo. Organizator nagradne igre bo izračunal akontacijo dohodnine in davčni odtegljaj odtegnil hkrati z obračunom drugega dohodka v skladu z veljavnimi predpisi. Morebitna doplačila dohodnine v skladu z letno dohodninsko odločbo gredo v breme nagrajenca.

7. člen

(Varovanje osebnih podatkov)

7.1. S sodelovanjem v nagradni igri, kot je to določeno v 4. členu teh pravil, udeleženec nagradne igre izrecno potrjuje, da je v celoti seznanjen s temi pravili nagradne igre in se z njimi strinja. Pravila nagradne igre so obvezujoča za izvajalca in udeležence, ki s sodelovanjem v nagradni igri izrecno soglašajo, da izvajalec njihove osebne podatke uporabi in obdeluje samo za potrebe omenjene nagradne igre. Osebne podatke bo izvajalec obdeloval v skladu z Zakonom o varstvu osebnih podatkov in internimi pravilniki o varstvu osebnih podatkov, sprejetimi pri izvajalcu.

7.2. Udeleženec v nagradni igri dovoljuje, tako izvajalcu in organizatorju, kot upravljalcema zbiranje, obdelovanje in hranjenje posredovanih osebnih podatkov, skladno z zakonodajo, ki ureja varstvo osebnih podatkov. Udeleženec soglaša, da izvajalec nagradne igre osebne podatke, ki jih obdeluje za namen izvedbe predmetne nagradne igre posreduje še pokrovitelju nagradne igre (Zagožen d.o.o.), za namene izplačila nagrade in neposrednega trženja.

7.3. Izvajalec in organizator se zavezujeta, da podatkov ne bosta posredovala tretjim osebam. V času upravljanja osebnih podatkov ima posameznik možnost vpogleda, prepisa, kopiranja, dopolnitve, popravka, blokiranja in izbrisa osebnih podatkov v zbirki podatkov, skladno z veljavnimi predpisi.

7.4. Nagrajenec izrecno soglaša, da v zvezi z nagradno igro dovoljuje objavo svojega imena in priimka v programu Radia Veseljak, njegovo fotografiranje in snemanje v promocijske aktivnosti izvajalca in organizatorja, kot tudi uporabo vseh fotografij, posnetkov, in podatkov za promocijske aktivnosti v radijskem programu, na spletnih straneh, družabnih medijih, vseh drugih medijih in lastnih promocijskih materialih.

7.5. Nagrajenec se strinja z obdelavo osebnih podatkov za namen izvedbe nagradne igre za kar od izvajalca in organizatorja, ne bo zahteval plačila ali odškodnine.

7.6. Udeleženec nagradne igre ali njegov zakoniti zastopnik lahko pisno prekliče svoje soglasje za uporabo osebnih podatkov in neposredno trženje z obvestilom, ki ga posreduje na e-poštni naslov program@veseljak.si. Izvajalec bo v primeru preklica soglasja iz tega odstavka zagotovil izbris osebnih podatkov iz baze najkasneje v 15 dneh od prejema preklica.

7.7. Pokrovitelj bo osebne podatke, ki jih bo pridobil od izvajalca skrbno varoval, skladno z Zakonom o varstvu osebnih podatkov (ZVOP-1) (Ur. l. RS, št 94/2007-UPB1) in Zakonom o elektronskih komunikacijah (ZEKom) (UR. l. RS, št. 13/2007-UPB1, 110/2009) ter Splošno uredbo o varstvu podatkov (v nadaljevanju GDPR). Sodelujoči s sodelovanjem v nagradni igri izrecno dovoljuje, da pokrovitelj pridobi in nadalje obdeluje ter hrani njegove osebne podatke, ki jih je navedel v svoji prijavi v nagradno igo. ime in priimek, naslov, e mail, telefonska številka, davčna številka, rojstni podatki.

S sodelovanjem v nagradni igri udeleženec dovoli pokrovitelju obdelovanje in hranjenje posredovanih osebnih podatkov še 3 leta po koncu nagradne igre. Pokrovitelj se zavezuje, da osebnih podatkov nagrajencev ne bo posredoval tretjim osebam, razen če je to potrebno zaradi izvedbe nagradne igre ali če je to dolžan v skladu z veljavnimi predpisi. V času upravljanja osebnih podatkov ima posameznik možnost vpogleda, prepisa, kopiranja, dopolnitve, popravka, blokiranja in izbrisa osebnih podatkov v zbirki podatkov, skladno z veljavnimi predpisi. Sodelujoči v nagradni igri lahko pri pokrovitelju kadarkoli v času trajanja obdelave in hrambe osebnih podatkov (3 leta po koncu nagradne igre) prekliče svoje soglasje za obdelavo in hrambo osebnih podatkov, s čimer bodo njegovi osebni podatki izbrisani iz baze osebnih podatkov. Za umik soglasja, mora podati zahtevek na e mail [info@zagozen.si](mailto:info@zagozen.si)

Pokrovitelj bo v vlogi upravljavca osebne podatke (ime in priimek naslov, e mail, telefonska številka, davčna številka, rojstni podatki), ki jih pridobi od sodelujočih, uporabljal izključno za naslednje namene: · izplačila nagrade (velja samo za nagrajence), izvajanje neposrednega trženja.

8. Člen

(Izključitev vključitve v SMS, email klub)

8.1. Udeleženci v nagradni igri s sodelovanjem v nagradni igri soglašajo, da so lahko vključeni v SMS ali e-mail klub in s tem prejmejo tudi sms ali elektronska sporočila za namene obveščanja o akcijah in sodelovanja v analizah ter akcijah naročnika vezanih na omenjeno nagradno igro.

9. člen

(Pravila sodelovanja udeležencev, povezanih s studiem)

9.1. Udeleženci nagradne igre, ki so v živo povezani v programu Radia Veseljak, morajo izpolniti vse pogoje in upoštevati vsa navodila. Radio Veseljak ima pravico, da prekine klic, če se presodi, da se oseba obnaša neprimerno ali v nasprotju s pravili radijskega predvajanja oziroma veljavni zakonodaji in pravilom nagradne igre.

9.2. Udeleženci ne smejo reklamirati kateregakoli izdelka ali storitve, ne smejo uporabljati neprimernih besed oziroma preklinjati ali izjaviti česarkoli, kar je bi lahko bilo škodljivo ali žaljivo za katerokoli osebo ali organ.

9.3. Udeleženci se strinjajo, da so sami odgovorni za posledice vsega, kar bodo izrekli med sodelovanjem v nagradni igri.

10. Člen

(Izključitev odgovornosti izvajalca in tehničnega izvajalca)

10.1. Izvajalec ni v nobenem primeru odgovoren za kakršnekoli okvare oziroma tehnično nedelovanje ali motenje delovanja frekvence Radia Veseljak, spletne strani veseljak.si uradne Facebook strani Radia Veseljak, uradnega Instagram profila Radia Veseljak, omrežja, telefonskih linij ali komunikacije, niti za prijave, ki so nepopolne, nerazumljive ali niso bile prejete. Takšne prijave se bodo štele za neveljavne.

11. člen

(Reklamacije)

11.1. Vse morebitne reklamacije v zvezi z nagradno igro ter v zvezi z nagradami, lahko pošljete na elektronski naslov: program@veseljak.si.

12. člen

(Končne določbe)

12.1. Pogoje nagradne igre je potrebno tolmačiti v skladu s slovensko zakonodajo. Za odnose med izvajalcem in poslušalci, ki niso urejeni s temi splošnimi pogoji, se uporablja veljavna zakonodaja RS.

12.2. Izvajalec ima pravico umakniti, spremeniti ali dopolniti pravila sodelovanja v nagradni akciji, ki jo ustvarja.

12.3. Pravila nagradne igre so v celoti objavljena na veseljak.si.

12.4. Ta pravila začnejo veljati in se uporabljajo od 30.3. 2024 dalje.

Ljubljana, 29. 3. 2024